
Parlamentul  României

Camera  Deputaţilor

Comisia pentru industrii si servicii
Bucureşti, 5.05.2015








            Nr.4c-3/129/2015
P.L.x 338/2015
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind standardizarea naţională, transmis cu adresa nr. P.L.x 338 din 7 aprilie 2015, înregistrat sub nr.4c-3/129 din 8 aprilie 2015.



În raport de obiectul şi conţinutul reglementării, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

                                                                                                                               Bucureşti, 5.05.2015
                                                             Nr.4c-3/129/2015
R A P O R T    
asupra proiectului de Lege privind standardizarea naţională

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată în fond, cu proiectului de Lege privind standardizarea naţională, transmis cu adresa nr. P.L.x 338 din 7 aprilie 2015, înregistrat sub nr.4c-3/129 din 8 aprilie 2015.

Proiectul de lege are ca obiect de reglementare crearea regimului standardelor române elaborate în cadrul standardizării naţionale şi a standardelor europene şi internaţionale adoptate la nivel naţional; organizarea şi modul de funcţionare al organismului naţional de standardizare  -ASRO şi relaţiile cu autorităţile statului; asigurarea unui sistem de standardizare transparent, accesibil tuturor părţilor interesate şi capabil să răspundă cerinţelor standardizării europene în acord cu Regulamentul (UE) nr. 1025/2012 al Parlamentului European şi al Consiliului din 25 octombrie 2012 privind standardizarea europeană.

Propunerea legislativă a fost adoptată de Senat în şedinţa din 31.03.2015.            

Comisia juridică, de disciplină şi imunităţi a avizat negativ proiectul de Lege,   aviz transmis cu adresa nr. 4c-11/569/ 21.04.2015.

Consiliul Legislativ a avizat favorabil actul normativ cu avizul nr.1367/17.12.2014, cu observaţii şi propuneri care au fost însuşite de iniţiatori.                                                                
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de Lege privind standardizarea naţională în şedinţa din data de 5.05.2015.        

La lucrările comisiei au fost prezenţi 18 deputaţi din totalul de 19 deputaţi membri ai comisiei.

La dezbateri au participat invitaţi: din partea Ministerului Economiei –  Dl. Cosmin Cătălin Olteanu - Secretar de Stat; D-na Cătălina Groza – Director General Adjunct, din partea Ministerului Finanţelor Publice –  Dl. Dan Manolescu - Secretar de Stat, din partea Asociaţiei de Standardizare din România - ASRO  – Dl. Gheorghe Ţucu - Presedinte; Dl. Mircea Martiş - Director General şi D-na Iuliana Chilea – Director.
În urma dezbaterilor, membrii comisiei au hotărât în unanimitate, să supună plenului Camerei Deputaţilor, Raportul de adoptare asupra proiectului de Lege privind standardizarea naţională, cu amendamente admise prevăzute în anexa, care face parte integrantă din prezentul raport.

Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Camera decizională pentru acest proiect de lege.

A M E N D A M E N T E     A D M I S E 

la proiectul de Lege privind standardizarea naţională
În urma dezbaterii, Comisia propune adoptarea proiectului de lege cu următoarele amendamente:

	Nr.

crt.
	Text adoptat de Senat 


	Amendamente admise/Autor 
(Comisia pentru industrii şi servicii)

	Motivaţie


	0
	1
	2
	3

	1.
	Titlul Legii

Lege privind standardizarea naţională 

	Nemodificat.
	

	2.
	Capitolul I

Dispoziţii generale

	Nemodificat.
	

	3.
	Art.1.- Prezenta lege stabileşte cadrul legal pentru organizarea activităţii de standardizare naţională, participarea României la standardizarea europeană şi internaţională şi măsurile necesare în vederea aplicării dispoziţiilor prevăzute în Regulamentul (UE) nr. 1025/2012 al Parlamentului European şi al Consiliului din 25 octombrie 2012 privind standardizarea europeană şi de modificare a Directivelor 89/686/CEE şi 93/15/CEE ale Consiliului şi a Directivelor 94/9/CE, 94/25/CE ,95/16/CE, 97/23/CE, 98/34/CE, 2004/22/CE, 2007/23/CE, 2009/23/CE, 2009/105/CE ale Parlamentului European şi ale Consiliului şi de abrogare a Deciziei 87/95/CEE a Consiliului şi a Deciziei nr.l673/2006/CE a Parlamentului European şi a Consiliului, publicat în Jurnalul Oficial al Uniunii Europene (JOUE) seria L nr.316 din 14 noiembrie 2012, denumit în continuare Regulamentul (UE) nr. 1025/2012.
	Nemodificat.


	

	4.
	Art2.- (1) în sensul prezentei legi, termenii şi expresiile de mai jos au următoarele semnificaţii:                 a) standardizare - activitatea specifică desfăşurată de un organism recunoscut, prin care sunt elaborate, aprobate, revizuite, modificate, adoptate şi anulate standarde şi alte documente de standardizare, destinate unei utilizări comune şi repetate;                           b) standardizare naţională - standardizarea care se desfăşoară la nivel naţional de către organismul naţional de standardizare recunoscut;                                    c) program de standardizare naţională - programul anual de lucru al organismului naţional de standardizare, conţinând lista cu temele care fac obiectul activităţii de standardizare;                               d) standard naţional conflictual - standardul naţional având acelaşi domeniu de aplicare cu un standard european şi care conţine condiţii în contradicţie cu cele din standardul european;                                               e) conformitate cu un standard - îndeplinirea tuturor cerinţelor dintr-un standard;                                           f) marcă de conformitate - marca protejată, aplicată sau emisă pe baza regulilor unui sistem de evaluare a conformităţii, indicând cu un grad suficient de încredere că produsul, procesul sau serviciul în cauză este conform cu cerinţele din standardul naţional;                              g) reglementare - documentul care conţine reguli cu caracter obligatoriu şi care este adoptat de către o autoritate a statului sau la nivel european;                               h) comitet tehnic - structura de lucru care desfăşoară activitatea de standardizare pe domenii specifice, fară personalitate juridică, înfiinţată în cadrul unui organism de standardizare recunoscut şi în care părţile interesate îşi desemnează reprezentanţi;                      i) parte interesată - persoana, grupul sau organizaţia, inclusiv autorităţile publice, care au un interes sau preocupare în activitatea de standardizare.                                          (2) În sensul prezentei legi, termenii standard, standard internaţional, standard european, standard  armonizat, document de standardizare europeană, specificaţie tehnică, proiect de standard, produs, serviciu, organizaţie de standardizare europeană, organism de standardizare internaţional şi organism naţional de standardizare au semnificaţia prevăzută în Regulamentul (UE) nr.1025/2012.

	Nemodificat.


	

	5.
	Art.3.- Activitatea de standardizare naţională este activitate de interes public general şi contribuie la:                                                     a) creşterea competitivităţii economiei naţionale;                  b) înlăturarea barierelor tehnice din calea comerţului;                                                                  c) buna aplicare a reglementărilor şi a politicilor publice;                                                                                   d) promovarea rezultatelor cercetării-dezvoltării şi inovării;                                                                      e) protecţia intereselor consumatorilor şi a mediului;                              f) utilizarea durabilă a resurselor;                                  g) reprezentarea intereselor naţionale în activitatea de standardizare internaţională şi europeană.
	Nemodificat.


	


	6.
	Art.4.- În standardizarea naţională se aplică următoarele principii:                                                    a) elaborarea şi adoptarea standardelor române pe bază de consens al părţilor interesate;                                                    b) transparenţa, coerenţa şi disponibilitatea publică;                               c) participarea tuturor părţilor interesate;                                                                     d) caracterul voluntar al aplicării standardelor române;                                                                                    e) independenţa faţă de orice posibil interes predominant;                                                                                                   f) respectarea regulilor standardizării europene şi internaţionale;                                                                       g) corelarea standardelor române cu evoluţia legislaţiei;                                                                             h) reprezentarea intereselor naţionale în activitatea de standardizare internaţională şi europeană.
	Nemodificat.


	

	7.
	Capitolul II                                                                Standarde române
	Nemodificat.


	

	8.
	Art. 5. (1) Standardele române sunt standardele care se elaborează şi se aprobă în cadrul standardizării naţionale. Ele se identifică cu indicativul alcătuit din sigla SR, numărul standardului şi anul publicării acestuia. Sigla SR semnifică standard român şi se aplică numai pe standardele române. Atunci când standardele române adoptă standarde europene şi/sau internaţionale, sigla SR va fi urmată de combinaţia de litere care identifică standardele europene şi/sau internaţionale adoptate.
(2) Standardele române trebuie să conţină prevederi care să nu contravină legislaţiei în vigoare.
(3) Standardele europene, standardele internaţionale şi alte documente de standardizare se adoptă la nivel naţional ca standarde române prin una din următoarele metode: 

a) notă de confirmare;                                                    b) filă de confirmare;                                                              c) versiune română.

	Nemodificat.


	

	9.
	Art.6.- (1) Aplicarea standardelor române are caracter voluntar.                                                                             (2) Aplicarea unui standard român poate deveni obligatorie, în totalitate sau în parte, pe întreg teritoriul, pe plan zonal sau pe plan local, numai printr-o reglementare, în cazul în care considerente de ordin public, de protecţie a vieţii, a sănătăţii şi a securităţii persoanelor fizice, a mediului şi a intereselor consumatorilor fac necesara o astfel de măsură.
	Nemodificat.


	

	10.
	Art.7.- (1) Referirile la standarde în legislaţie trebuie să prevadă explicit că aplicarea acestora reprezintă modalitatea recomandată, fară a fi singura însă, pentru a demonstra conformitatea cu cerinţele din actele normative respective.                                               (2) Reglementările cuprind numai referiri la standardele române elaborate şi aprobate la nivel naţional, precum şi la standarde române care adoptă la nivel naţional standarde europene, standarde internaţionale sau alte documente de standardizare, conform art.5 alin.(3).                                                        (3) Pentru facilitarea utilizării standardelor prevăzute la art.5 alin.(3) lit.a) şi b), acestea se publică în versiune română, în termen de maximum 2 ani de la intrarea în vigoare a reglementării, în condiţiile prevăzute la art. 17.

	Nemodificat.
	

	11.
	Art.8.- (1) Standardele române, standardele europene, standardele internaţionale şi documentele de standardizare europeană şi internaţională, inclusiv proiectele lor, sunt considerate documentaţii ştiinţifice în sensul Legii nr.8/1996 privind dreptul de autor şi drepturile conexe, cu modificările şi completările ulterioare, şi sunt protejate prin drepturi de autor.                                                                               (2) Reproducerea integrală sau parţială şi difuzarea standardelor române, europene şi internaţionale şi a documentelor de standardizare europeană şi internaţională se admit numai dacă există în prealabil acordul scris al organismului naţional de standardizare.                                                             (3) Oricine declară conformitatea cu un standard român, printr-o marcă, declaraţie sau certificat, trebuie să facă dovada deţinerii în mod legal a standardului respectiv în condiţiile prezentei legi.

	Nemodificat.


	

	12.
	Capitolul III                                          Organismul naţional de standardizare
	Nemodificat.


	

	13.
	Art.9.- (1) Activitatea de standardizare naţională se realizează de către organismul naţional de standardizare, recunoscut prin hotărâre a Guvernului, notificat Comisiei Europene şi publicat în Jurnalul Oficial al Uniunii Europene.          
(2) Organismul naţional de standardizare este persoană juridică de drept privat, de interes public general, având statut juridic de asociaţie fară scop patrimonial, care aplică principiile standardizării naţionale prevăzute la art.4 şi îndeplineşte atribuţiile prevăzute la art.12 alin.(l).                                        
(3) Statutul organismului naţional de standardizare trebuie să respecte prevederile prezentei legi.                                                                       ------------------------------------------------------------
	Art.9.- (1) Activitatea de standardizare naţională se realizează de către Asociaţia  de Standardizare din România - ASRO, denumit în continuare ASRO, care este organismul naţional de standardizare recunoscut prin hotărâre a Guvernului, notificat Comisiei Europene şi publicat în Jurnalul Oficial al Uniunii Europene.                                                                                (2) ASRO este persoană juridică de drept privat, de interes public general, având statut juridic de asociaţie fară scop patrimonial, care aplică principiile standardizării naţionale prevăzute la art.4 şi îndeplineşte atribuţiile prevăzute la art.12 alin.(l).                                                    

(3) Statutul ASRO trebuie să respecte prevederile prezentei legi.                                                                            

(4) Organul de conducere al ASRO este adunarea generală, care cuprinde toţi membrii asociaţiei şi este structurată în următoarele colegii:                                         
a) Colegiul A - colegiul organismelor acreditate;                  b) Colegiul B - colegiul beneficiarilor;                                   c) Colegiul C - colegiul consumatorilor;                               d) Colegiul D - colegiul cercetării-dezvoltării şi inovării;                                                                                    e) Colegiul E - colegiul autorităţilor.                                          (5) Consiliul director al ASRO este structura organizatorică formată din membrii aleşi ai ASRO, ce asigură punerea în executare a hotărârilor adunării generale, şi este condusă de preşedintele ASRO.                 (6) Membrii titulari ai consiliului director aleg din rândul lor vicepreşedinţi ai ASRO. Reprezentantul desemnat al Ministerului Economiei, Comerţului şi Turismului deţine de drept şi funcţia de vicepreşedinte al ASRO.   
 
	ASRO a fost notificat la Comisia Europeană ca organism naţional de standardizare, iar publicarea s-a făcut în Jurnalul Oficial al Uniunii Europene, JOUE C279/08/2013.  
Pentru a prevedea  structura organizatorică de conducere a ASRO şi în acord  cu prevederea art.19 lit.e).        

	14.
	Art.10.- (1) Prin derogare de la prevederile art.15 din Legea nr.213/1998 privind bunurile proprietate publică, cu modificările ulterioare, Ministerul Educaţiei şi Cercetării Ştiinţifice pune la dispoziţia organismului naţional de standardizare, în folosinţă, pe bază de contract de închiriere, un spaţiu cu destinaţia de sediu în municipiul Bucureşti, str. Mendeleev nr.21-25, sector 1.                                  (2) Contractul îşi produce efectele până când organismul naţional de standardizare îşi poate desfăşură activitatea într-un alt sediu.
	Art.10.- (1) Prin derogare de la prevederile art.15 din Legea nr.213/1998 privind bunurile proprietate publică, cu modificările ulterioare, Ministerul Educaţiei şi Cercetării Ştiinţifice pune la dispoziţia ASRO, în folosinţă, pe bază de contract de închiriere, un spaţiu cu destinaţia de sediu în municipiul Bucureşti, str. Mendeleev nr.21-25, sector 1.                           

(2) Contractul îşi produce efectele până când ASRO îşi poate desfăşură activitatea într-un alt sediu.
	In acord cu propunerea de la art.9.

	15.
	Art.ll.- (1) Organismul naţional de standardizare reprezintă România, ca membru, în următoarele organizaţii de standardizare europene şi internaţionale:                                                                                                       

a) CEN - Comitetul European de Standardizare;                                          b) CENELEC - Comitetul European de Standardizare în Electrotehnică;                                             c) ETSI - Institutul European de Standardizare în Telecomunicaţii;                                                          d) ISO - Organizaţia Internaţională de Standardizare;                                       e) CEI - Comisia Electrotehnică Internaţională.                                              
(2) Sumele reprezentând cotizaţiile aferente calităţii de membru în organizaţiile de standardizare prevăzute la alin.(l) se alocă de la bugetul de stat, prin bugetul Ministerului Economiei, Comerţului şi Turismului.

	Art.ll.- (1) ASRO reprezintă România, ca membru, în următoarele organizaţii de standardizare europene şi internaţionale:                                                                                                                                                                                                            
a) Nemodificat.
b) Nemodificat.

c) Nemodificat.

d) Nemodificat.

e) Nemodificat.

(2) Nemodificat.


	In acord cu propunerea de la art.9.

	16.
	Art.12.- (1) Organismul naţional de standardizare are următoarele atribuţii principale:                                    a) stabilirea metodologiei de standardizare naţională, în conformitate cu prevederile Regulamentului (UE) nr. 1025/2012, ale prezentei legi şi cu regulile standardizării europene şi internaţionale;                                           b) participarea la activitatea de standardizare europeană şi internaţională;                                            c) elaborarea, publicarea şi implementarea anuală a Programului de Standardizare Naţională;                       d) elaborarea, aprobarea şi publicarea standardelor române;                                                                               e) examinarea, modificarea, revizuirea, reconfirmarea şi anularea standardelor române;                                   f) adoptarea standardelor europene şi internaţionale ca standarde române;                                                              g) adoptarea altor documente de standardizare ca standarde române;                                                                     h) înfiinţarea şi asigurarea cadrului necesar funcţionării comitetelor tehnice naţionale de standardizare;                                                                         i) asigurarea cadrului metodologic                       pentru participarea la standardizarea europeană şi internaţională a părţilor interesate;                                                     j) îndeplinirea obligaţiilor ce revin din reprezentarea României în organizaţiile europene şi internaţionale de standardizare;                                                                  k) asigurarea informării publice prin publicarea şi difuzarea standardelor române şi a altor publicaţii relevante privind standardizarea naţională;                                                              1) comercializarea standardelor române;                                                           m) comercializarea standardelor internaţionale şi a standardelor naţionale ale altor ţări, inclusiv operaţiuni de import/export de standarde.                                                     n) gestionarea fondului naţional documentar de standarde române, inclusiv specificaţii tehnice private;                                                                                o) elaborarea şi publicarea lunară a Buletinului Standardizării;                                                                      p) prestarea de servicii de consultanţă, expertiză, instruire, transfer de cunoştinţe, asistenţă tehnică şi altele asemenea in domeniul standardizării;                                  q) acordarea dreptului de utilizare a mărcilor de conformitate cu standardele române, la cerere, pentru produsele şi serviciile conforme cu standardele române, pe baza procedurilor proprii;                                   r) emiterea unui aviz consultativ, la solicitarea autorităţilor, în procesul de elaborare a actelor normative care au legătură cu standardele sau cu standardizarea;                                                     

s) îndeplinirea sarcinilor de raportare a activităţii prevăzute în art.24 alin.(l) al Regulamentului (UE) nr.1025/2012;                                                                       ş) participarea la schimbul de informaţii privind standardele şi activitatea de standardizare în cadrul sistemului european şi internaţional de standardizare, conform art.3 şi 4 al Regulamentului (UE) nr. 1025/2012 şi Legii nr. 133/1994 pentru ratificarea Acordului de la Marrakech privind constituirea Organizaţiei Mondiale de Comerţ, a Acordului internaţional privind carnea de bovină şi a Acordului internaţional privind produsele lactate, încheiate la Marrakech la 15 aprilie 1994;                                               t) participarea la cercetarea în standardizare, la programe şi proiecte de cercetare cu finanţare naţională, europeană şi/sau internaţională.                                          (2) Organismul naţional de standardizare are de drept exclusivitatea exercitării atribuţiilor prevăzute la alin.(l)lit.a)-1), n), o) şi q)-ş).                                       (3) Activitatea de standardizare naţională se desfăşoară în baza metodologiei de standardizare naţională prevăzută la alin.(l) lit.a) şi publicată pe pagina de internet a organismului naţional de standardizare.                                                              (4) Pentru serviciile prestate prevăzute la alin.(l) lit. d)-h), 1), m), p) şi q), precum şi pentru alte servicii, organismul naţional de standardizare are dreptul de a stabili şi încasa tarife.                                                    (5) Tarifele stabilite de organismul naţional de standardizare pentru serviciile prestate prevăzute la alin.(4) se avizează de Ministerul Finanţelor Publice.
	Art.12.- (1) ASRO are următoarele atribuţii principale:                                    
a) Nemodificat.

b) Nemodificat.

c) Nemodificat.

d) Nemodificat.

e) Nemodificat.

f) Nemodificat.

g) Nemodificat.

h) Nemodificat.

i) Nemodificat.

j) Nemodificat.

k) Nemodificat.
l) Nemodificat.
m) Nemodificat.
n) Nemodificat.
o) Nemodificat.
p) Nemodificat.
q) Nemodificat.
r) Nemodificat.
s) Nemodificat.
ş) Nemodificat.
t) Nemodificat.
(2) ASRO are de drept exclusivitatea exercitării atribuţiilor prevăzute la alin.(l) lit.a) -1), n), o) şi q)-ş).                                                                                                   (3) Activitatea de standardizare naţională se desfăşoară în baza metodologiei de standardizare naţională prevăzută la alin.(l) lit.a) şi publicată pe pagina de internet a ASRO.
(4) Pentru serviciile prestate prevăzute la alin.(l) lit. d)-h), 1), m), p) şi q), precum şi pentru alte servicii, ASRO are dreptul de a stabili şi încasa tarife.
(5) Tarifele stabilite de ASRO pentru serviciile prestate prevăzute la alin.(4) se avizează de Ministerul Finanţelor Publice.
	In acord cu propunerea de la art.9.

	17.
	Capitolul IV                                          Transparenţa şi participarea la standardizare
	Nemodificat.


	

	18.
	Art.13.- (1) Programul de standardizare naţională, prevăzut la art.12 alin.(l) lit.c), se elaborează de către organismul naţional de standardizare, conform art.3 al Regulamentului (UE) nr. 1025/2012 şi se avizează de către Ministrul Economiei, Comerţului şi Turismului.                                                               (2) Programul de Standardizare Naţională, în proiect, se supune consultării publice pe o perioadă de 30 de zile, prin publicarea acestuia pe pagina de internet a organismului naţional de standardizare.                              (3) Programul de Standardizare Naţională, în formă finală, se publică pe pagina de internet a organismului naţional de standardizare.
	Art.13.- (1) Programul de standardizare naţională, prevăzut la art.12 alin.(l) lit.c), se elaborează anual de către ASRO, conform art.3 al Regulamentului (UE) nr. 1025/2012 şi se avizează de către Ministrul Economiei, Comerţului şi Turismului.                                                        
(2) Programul de standardizare naţională, în proiect, se supune consultării publice pe o perioadă de 30 de zile, prin publicarea acestuia pe pagina de internet a ASRO. Programul de standardizare naţională, în formă finală, se publică pe pagina de internet a ASRO.
(3) Orice parte interesată poate formula şi depune la ASRO, propuneri de elaborare, modificare, revizuire sau adoptare a unui standard român, cu respectarea metodologiei de standardizare naţională.


	In acord cu propunerea de la art.9. Alin.(2) se comasează cu alin.(3) pentru evitarea repeţiilor în text.

Art.14 devine alin.(3) al art.13, deoarece are ca obiect aceeaşi prevedere.

	19.
	Art.14.- Orice parte interesată poate formula şi depune la organismul naţional de standardizare propuneri de elaborare, modificare, revizuire sau adoptare a unui standard român, cu respectarea metodologiei de standardizare naţională.
	Art.14. - Programul de standardizare naţională cuprinde standardele europene, standardele naţionale, a căror elaborare sau revizuire se impune şi standardele internaţionale sau alte documente de standardizare identificate ca fiind necesare în urma consultărilor autorităţilor publice şi a altor părţi interesate din mediul privat.


	Pentru a explicita modul de alcătuire a Programului de Standardizare Naţională.

	20.
	Art.15.- (1) Standardele europene, standardele internaţionale şi alte documente de standardizare sunt aplicabile în România numai în forma standardelor române, care le adoptă la nivel naţional.                            (2) Standardele europene sunt adoptate ca standarde române, iar standardele naţionale conflictuale se anulează.                                                                             (3) Standardele internaţionale şi alte documente de standardizare se adoptă ca standarde române, la cererea părţilor interesate.
	Art.15.- (1) Nemodificat.                       
(2) Toate standardele europene trebuie adoptate ca standarde române, iar standardele naţionale conflictuale se anulează.

(3) Nemodificat.
	România are obligaţia să adopte la nivel naţional toate standardele europene în termen de 6 luni de la publicarea lor. 

	21.
	Art.16.- (1) Orice parte interesată din România poate să participe, prin intermediul organismului naţional de standardizare, la standardizarea europeană şi internaţională, cu respectarea metodologiei de standardizare naţională.                                                      (2) Organismul naţional de standardizare formulează şi transmite votul naţional la proiectele de standarde europene şi internaţionale sau la alte documente de standardizare, aflate în anchetă publică, pe baza punctelor de vedere exprimate de părţile interesate.
	Art.16.- (1) Orice parte interesată din România poate să participe, prin intermediul ASRO, la standardizarea europeană şi internaţională, cu respectarea metodologiei de standardizare naţională.                                                          
(2) ASRO formulează şi transmite votul naţional la proiectele de standarde europene şi internaţionale sau la alte documente de standardizare, aflate în anchetă publică, pe baza punctelor de vedere exprimate de părţile interesate.
	In acord cu propunerea de la art.9.

	22.
	Art.17.- (1) Autorităţile publice pot solicita organismului naţional de standardizare elaborarea, aprobarea, modificarea, revizuirea sau anularea de standarde române ori adoptarea de standarde europene, standarde internaţionale sau, după caz, alte documente de standardizare, ca standarde române pentru sprijinirea aplicării unor reglementări sau implementării unor politici publice.                                         
(2) Autorităţile publice solicitante stabilesc cerinţele referitoare la viitorul standard, termenul pentru elaborarea, adoptarea şi publicarea acestuia, şi asigură resursele financiare necesare. Pentru plata acestor servicii se vor încheia contracte de prestări servicii.

	Art.17. - În vederea realizării Programului de standardizare naţională şi pentru sprijinirea aplicării unor reglementări sau promovarea unor politici publice în propriile domenii de competenţă, autorităţile publice încheie contracte de prestări servicii cu ASRO, pentru adoptarea standardelor europene, ca standarde române, elaborarea,  modificarea, sau revizuirea  standardelor române, ori adoptarea standardelor internaţionale sau a altor documente de standardizare ca standarde naţionale.
(2) Se elimină.
	În ultimii 5 ani, chiar dacă Programul de Standardizare Naţional a fost avizat de către Ministerul Economiei, Comerţului şi Turismului, cu consultarea tuturor autorităţilor publice, acesta a fost implementat anual în proporţie de cca 60%, deoarece nu a existat finanţare din partea autorităţilor pentru adoptarea standardelor şi implementarea lor.

	23.
	Capitolul V                                                        Relaţiile autorităţilor cu organismul naţional de standardizare
	Capitolul V                                                                          Relaţiile autorităţilor cu ASRO
	In acord cu propunerea de la art.9.

	24.
	Art.18.- (1) Autorităţile publice au obligaţia să consulte organismul naţional de standardizare în procesul de elaborare a actelor normative care fac referire sau au legătură cu standardele sau standardizarea naţională.                                                    (2) Pentru asigurarea coerenţei între reglementările şi standardele naţionale, autorităţile publice participă la activitatea de standardizare prin nominalizarea reprezentanţilor în comitetele tehnice de interes.
	Art.18.- (1) Autorităţile publice au obligaţia să consulte ASRO în procesul de elaborare a actelor normative care fac referire sau au legătură cu standardele sau standardizarea naţională.                                                    
(2) Nemodificat.
	In acord cu propunerea de la art.9.

	25.
	Art.19.- în calitate de oordonator al infrastructurii calităţii şi evaluării conformităţii, Ministerul Economiei, Comerţului şi Turismului:                                            a) îndeplineşte atribuţiile prevăzute de Regulamentul (UE) nr. 1025/2012 în relaţia cu organismul naţional de standardizare, statele membre şi Comisia Europeană;                                                     b) asigură măsurile necesare în vederea corelării politicilor naţionale cu politicile Uniunii Europene care cuprind aspecte privind standardizarea;                       c) se asigură şi ia măsuri, atunci când este cazul, ca organismul naţional de standardizare, prin politicile, strategia şi practicile sale, să răspundă cu competenţă, promptitudine şi deschidere, solicitărilor în legătură cu standardizarea;                                              d) avizează, în prealabil, orice modificare a statutului organismului naţional de standardizare;                      e) desemnează, prin ordin al ministrului economiei, comerţului şi turismului, un reprezentant al său, care are calitatea de vicepreşedinte al organismului naţional de standardizare cu drept de veto în luarea deciziilor vizând politica naţională în domeniul standardizării.
	Art.19.- în calitate de oordonator al infrastructurii calităţii şi evaluării conformităţii, Ministerul Economiei, Comerţului şi Turismului:                                                       a) îndeplineşte atribuţiile prevăzute de Regulamentul (UE) nr. 1025/2012 în relaţia cu ASRO, statele membre şi Comisia Europeană;     
b) Nemodificat.           

c)se asigură şi ia măsuri, atunci când este cazul, ca ASRO, prin politicile, strategia şi practicile sale, să răspundă cu competenţă, promptitudine şi deschidere, solicitărilor în legătură cu standardizarea;                              
d) avizează, în prealabil, orice modificare a statutului ASRO;                                                                                       e) desemnează, prin ordin al ministrului economiei, comerţului şi turismului, un reprezentant al său, care are calitatea de vicepreşedinte al ASRO cu drept de veto în luarea deciziilor vizând politica naţională în domeniul standardizării.                                                                    
	In acord cu propunerea de la art.9.

	26.
	Capitolul VI                                          Finanţarea standardizării naţionale
	Nemodificat.


	

	27.
	Art.20.- Sursele de finanţare a standardizării naţionale sunt, în principal:                                             a) tarife percepute conform art. 12 alin.(4), pe baza contractelor încheiate cu beneficiarii, inclusiv a contractelor încheiate conform art.3 alin.(2) din Ordonanţa Guvernului nr.20/2010 privind stabilirea unor măsuri pentru aplicarea unitară a legislaţiei Uniunii Europene care armonizează condiţiile de comercializare a produselor, cu modificările ulterioare;                                            
b) alocări de la bugetul de stat, prin bugetul Ministerului Economiei, Comerţului şi Turismului, în limita prevederilor bugetare aprobate anual cu această destinaţie, pe baza contractelor de finanţare pentru activităţile de interes public.
	Art.20.- Nemodificat. 

a) tarife percepute conform art. 12 alin.(4), pe baza contractelor încheiate cu beneficiarii, inclusiv a contractelor finanţate în baza art.3 alin.(2) din Ordonanţa Guvernului nr.20/2010 privind stabilirea unor măsuri pentru aplicarea unitară a legislaţiei Uniunii Europene care armonizează condiţiile de comercializare a produselor, cu modificările ulterioare prin  prevederea în  bugetele ministerelor   şi ale autorităţilor publice a sumelor necesare pentru plata contractelor de prestări servicii încheiate cu ASRO;
b) alocarea de la bugetul de stat, prin bugetul Ministerului Economiei, Comerţului şi Turismului, în limita prevederilor bugetare aprobate anual cu această destinaţie,  pe baza contractului-cadru de finanţare pentru activităţile de interes public,  în domeniul standardizării, care este reînnoit anual.


	Pentru claritate şi în acord cu propunerea de la pct.22 şi pentru prevederea surselor de finanţarea activităţilor publice prevăzute la art.12 alin.(l) lit.b), j), n), o), r) şi ş), respectiv finanţarea standardelor naţionale în domeniile în care s-au adoptat standarde (UE), inclusiv în limitele aprobate de Comisia Europeană, îndeplinirea sarcinilor legate de aplicarea Regulamentului (UE) nr. 1025/2012, inclusiv cele legate de reprezentarea României în organismele de standardizare,  gestionarea fondului naţional de standarde române, care sunt cuprinse la lit.b, se va elabora un contract cadru, prevăzut la art.24.                   

	28.
	Art.21.- (1) Activităţile de interes public prevăzute la art.20 lit.b) sunt cele aferente atribuţiilor organismului naţional de standardizare, stabilite la art.12 alin.(l) lit.b), j), n), o), r) şi ş).                                   (2) Organismul naţional de standardizare organizează evidenţa contabilă distinctă pentru activităţile prevăzute la alin.(l).
	Art.21.- (1) Activităţile de interes public prevăzute la art.20 lit.b) sunt cele aferente atribuţiilor ASRO, stabilite la art.12 alin.(l) lit.b), j), n), o), r), s şi ş). 

(2) ASRO organizează evidenţa contabilă distinctă pentru activităţile prevăzute la alin.(l).


	In acord cu propunerea de la art.9.

Este necesară  şi includerea atribuţiei prevăzută la art.12 lit.s întrucât are caracter public.

	29.
	Art.22.- Pentru încurajarea şi creşterea gradului de participare a experţilor români la standardizarea europeană şi internaţională în domenii de interes naţional, autorităţile publice interesate pot finanţa costurile aferente acestor participări.
	Nemodificat.


	

	30.
	Capitolul VII                                          Dispoziţii tranzitorii şi finale
	Nemodificat.


	

	31.
	Art.23.- (1) Mărcile de conformitate cu standardele române prevăzute în anexa care face parte integrantă din prezenta lege sunt proprietatea organismului naţional de standardizare şi sunt înregistrate la Oficiul de Stat pentru Invenţii şi Mărci.                                                      (2) Mărcile de conformitate prevăzute la alin.(l) pot fi utilizate de către entităţile interesate, numai cu acordul organismului naţional de standardizare.
	Art.23.- (1) Mărcile de conformitate cu standardele române prevăzute în anexa care face parte integrantă din prezenta lege sunt proprietatea ASRO şi sunt înregistrate la Oficiul de Stat pentru Invenţii şi Mărci.                                                      
(2) Mărcile de conformitate prevăzute la alin.(l) pot fi utilizate de către entităţile interesate, numai cu acordul ASRO.
	In acord cu propunerea de la art.9.



	32.
	Art.24.- (1) Hotărârea Guvernului prevăzută la art.9 alin.(l) se adoptă în termen de 180 de zile de la intrarea în vigoare a prezentei legi.              
(2) Până la data intrării în vigoare a hotărârii Guvernului prevăzute la alin.(l), Asociaţia de Standardizare din România - ASRO îşi menţine calitatea de organism naţional de standardizare, dobândită potrivit legii.
	Art.24. - (1) În termen de 90 de zile de la intrarea în vigoare a prezentei legi, Ministerul Economiei, Comerţului şi Turismului elaborează şi aprobă prin ordin, contractul-cadru de finanţare a activităţilor de interes public în domeniul standardizării prevăzute la art.21 alin.(1).                                                                     (2) Până la avizarea tarifelor de către Ministerul Finanţelor publice, potrivit art.12 alin.(5), ASRO va presta serviciile prevăzute la art.12 alin.(4) la tarifele practicate la data intrării în vigoare a prezentei legi.         
	In acord cu propunerea de la art.9 şi art.21 alin.(1).

Pentru a nu bloca activitatea ASRO.

	33.
	Art.25.- (1) La data intrării în vigoare a prezentei legi, Ordonanţa Guvernului nr. 39/1998 privind activitatea de standardizare naţională, publicată în Monitorul Oficial al României, Partea I, nr.43 din 30 ianuarie 1998, aprobată cu modificări şi completări prin Legea nr.355/2002, cu modificările şi completările ulterioare, se abrogă.                                 (2) Prevederile art.20 lit.b) se aplică începând cu anul 2016.                             
	Art.25.- Nemodificat.

(2) Se elimină.


	Pentru a nu periclita atribuţiile în domeniul standardizării naţionale.



	34.
	Anexa 
(se regăseşte la pag 18 a prezentului raport)
	Nemodificată .

